# Gweinyddwr Prosiect

## Disgrifiad o'r Rôl

|  |  |  |
| --- | --- | --- |
| Graddfa gyflog: |  | B |
| Cyfeirnod: |  | PACLTA |
| Tîm: |  | Y Celfyddydau (Dysgu Creadigol drwy’r Celfyddydau) |
| Adrodd i'r: |  | Rheolwr Rhaglen (Dysgu Creadigol drwy’r Celfyddydau) |
| Rheoli staff: |  | Dim cyfrifoldeb rheoli staff |
| Lleoliad: |  | Hyblyg - gellir gweithio o unrhyw un o swyddfeydd Cyngor Celfyddydau Cymru |
| Teithio: |  | Achlysurol |

### Cyngor Celfyddydau Cymru

Mae Cyngor Celfyddydau Cymru'n elusen annibynnol, a sefydlwyd drwy Siarter Brenhinol ym 1994. Corff a Noddir gan Lywodraeth Cymru ydyn ni, a Llywodraeth Cymru sy'n penodi ein haelodau.

Llywodraeth Cymru sy'n darparu'r rhan fwyaf o'n cyllid. Rydyn ni'n dosbarthu cyllid gan y Loteri Genedlaethol hefyd, ac yn codi arian ychwanegol ar gyfer y celfyddydau lle bo modd o amrywiaeth o ffynonellau'r sectorau cyhoeddus a phreifat.

Mae gennym olygon uchelgeisiol ar gyfer y celfyddydau yng Nghymru. Ein gweledigaeth yw creu Cymru greadigol lle mae'r celfyddydau wrth galon bywyd a lles y genedl, gan wneud ein gwlad yn lle cyffrous a bywiog i fyw, gweithio ac ymweld â hi. Mae llwyddiant ein gweledigaeth yn dibynnu ar ddychymyg a chreadigrwydd ein hartistiaid, ansawdd eu gwaith a'r ymdrechion a wneir i estyn allan ac ysbrydoli cynulleidfaoedd. Rydyn ni'n gweithio i greu amgylchedd lle gall artistiaid uchelgeisiol a blaengar dyfu a llewyrchu, lle gall cynifer o bobl â phosibl fwynhau a chwarae rhan yn y celfyddydau.

### Ein gwerthoedd

Fel corff cyhoeddus, mae disgwyl i ni gynnal y safonau uchaf o ran atebolrwydd a bod yn agored. Rydyn ni'n gwerthfawrogi creadigrwydd ac arloesi hefyd. Mae ein staff yn aml yn cydweithio mewn grwpiau a thimau i gyflawni ein rhaglenni gwaith. Rydyn ni'n gosod pwyslais arbennig ar weithio mewn ffordd hyblyg a chydweithredol, ac rydyn ni'n cefnogi ein staff i feithrin a datblygu'r sgiliau hyn.

### Amy rôl

Mae Llywodraeth Cymru a Chyngor Celfyddydau Cymru yn cydweithio ar brosiect mawr i wella ansawdd dysgu creadigol yn ysgolion Cymru. Mae **Cynllun Dysgu Creadigol drwy’r Celfyddydau** yn amlinellu rhaglen uchelgeisiol o weithgarwch.

Mae’r Cynllun yn amlinellu cyd-strategaeth weithredu sy’n galluogi Cyngor y Celfyddydau a Llywodraeth Cymru i gydweithio er mwyn gweithredu’r argymhellion sydd yn adroddiad adolygiad y Celfyddydau mewn Addysg (Smith 2013). Bydd deiliad y swydd yn chwarae rhan bwysig yn y gwaith o gefnogi Rheolwr y Rhaglen a Chydlynydd y Tîm er mwyn gweithredu’r argymhellion hynny. Mae dwy brif elfen i’r Cynllun Dysgu Creadigol drwy’r Celfyddydau:

* Cynllun yr Ysgolion Creadigol Arweiniol
* Rhaglen y Celfyddydau ac Addysg Cymru Gyfan

Mae’r Cynllun Dysgu Creadigol drwy’r Celfyddydau yn ganolog o ran cyflawni blaenoriaethau Cyngor y Celfyddydau. Bydd gan Weinyddwr y Prosiect gymysgedd o gyfrifoldebau unigol a bydd yn cefnogi prosiectau corfforaethol. Bydd Gweinyddwr y Prosiect yn chwarae rhan allweddol o ran helpu i gefnogi’r prosiect yn y gweithgarwch hwn.

Bydd gweinyddwr y prosiect yn sicrhau bod gweithgarwch y Tîm yn cael ei gyflawni’n effeithiol drwy ddarparu gwasanaeth gweinyddol o safon sy’n cefnogi gweithio symudol/hyblyg ac yn caniatáu i’r tîm gyflawni blaenoriaethau ac amcanion y cynllun prosiect yn effeithiol. Mae hyn yn cynnwys gweinyddu a chydlynu gwaith cyfathrebu, gohebiaeth ac apwyntiadau. Mae hefyd yn cynnwys cynllunio, trefnu a gweinyddu cyfarfodydd mewnol ac allanol.

Bydd gweinyddwr y prosiect hefyd yn sicrhau cyfathrebu a gweinyddu effeithiol mewn rhwydweithiau rhanbarthol, gan gynnal systemau effeithiol ar gyfer dogfennau a rhannu gwybodaeth yn y tîm ledled Cymru.

### Prif gyfrifoldebau

Gweinyddu – darparu cefnogaeth a chymorth i aelodau’r tîm Dysgu Creadigol drwy’r Celfyddydau, gan gynnwys:

* rheoli gohebiaeth, galwadau ffôn ac e-byst
* cynllunio, trefnu a chofnodi mewn cyfarfodydd
* sicrhau bod cofnodion a ffeiliau yn gywir ac yn cael eu diweddaru
* paratoi cynlluniau teithio a threfnu unrhyw deithio
* sicrhau bod systemau yn rhwydweithiau rhanbarthol Dysgu Creadigol drwy’r Celfyddydau yn cael eu cynnal a’u rheoli’n briodol
* cefnogi’r tîm yn y gwaith o gasglu a lledaenu gwybodaeth
* cefnogaeth ar gyfer digwyddiadau mewnol ac allanol a mynd i ddigwyddiadau o’r fath pan fo gofyn
* gwasanaethu a chefnogi gwaith gweinyddol sydd ynghlwm â chyfarfodydd prosiect (mewnol ac allanol) pan fo gofyn
* cynnal data prosiect a’i ddiweddaru’n rheolaidd, gan gynnwys gwybodaeth cyswllt rhanddeiliaid
* cefnogi’r tîm o ran paratoi digwyddiadau hyfforddi lle bo hynny’n berthnasol
* cynnal gwiriadau’r Gwasanaeth Datgelu a Gwahardd lle bo angen.

Rheoli prosiectau – cynorthwyo yn y gwaith o gyflawni prosiectau a thasgau drwy:

* gynorthwyo Rheolwr y Rhaglen gyda chynlluniau prosiect, cyllidebau, archebion, anfonebau a goruchwylio gwaith papur
* casglu data a gwybodaeth sy’n cynorthwyo Rheolwr y Rhaglen a Chydlynydd y Tîm gyda monitro cynnydd cynlluniau prosiect
* ymgymryd â phrosesu grantiau, gan gynnwys, lle bo hynny’n briodol, awdurdodi taliadau a monitro ymatebion i amodau’r grant.

Llywodraethu – Cydlynu cyfarfodydd Penderfyniadau Grant drwy baratoi papurau a chofnodion cyfarfodydd, a diweddaru’r gronfa ddata grantiau (CWMPAS) lle bo angen.

Cynorthwyo Rheolwr y Rhaglen gyda chynllunio cyfarfodydd a chofnodi mewn cyfarfodydd.

Cyfathrebu – sicrhau bod gwybodaeth berthnasol yn cael ei chyfleu’n effeithiol ac yn brydlon i gydweithwyr sy’n gweithio o bell. (Mae hyn yn cynnwys trefnu cyfarfodydd Tîm a gweithgarwch cysylltiedig).

Rheoli cydberthnasau – sicrhau safon uchel o wasanaeth cwsmeriaid wrth ymdrin â’r partneriaid, contractwyr, staff ac unrhyw randdeiliaid prosiect eraill.

Gweithredu fel prif bwynt cyswllt ar gyfer ymholiadau gan ysgolion, Asiantau Creadigol, Ymarferwyr Creadigol, partneriaid, staff ac unrhyw randdeiliaid eraill.

Cydymffurfiaeth gorfforaethol – dilyn y polisïau hynny sy'n amddiffyn Cyngor y Celfyddydau a'i staff rhag datguddiad posibl i risgiau a digwyddiadau adroddadwy. Mae'r rhain yn cynnwys Atal Twyll, y Rheoliad Cyffredinol ar Ddiogelu Data, Safonau'r Gymraeg, Llesiant Cenedlaethau'r Dyfodol a Seiberddiogelwch/defnyddio TGCh. (Diffinnir cyfrifoldebau'r staff ym mholisïau perthnasol Cyngor y Celfyddydau.)

Dyletswyddau ychwanegol – unrhyw ddyletswyddau rhesymol sy'n gyson â'r uchod.

### Gwybodaeth, profiad a nodweddion

Rydym am ddenu i'r sefydliad pobl sydd â diddordeb ym myd y celfyddydau, ymrwymiad i egwyddorion gwasanaethau cyhoeddus agored ac atebol, a'r ddawn i weithio gydag amrywiaeth eang o gwsmeriaid. Rydyn ni'n credu mewn gosod y safonau uchaf ym mhob agwedd ar ein gwaith. Mae pob aelod o staff felly’n gennad i'r cwmni ac rydyn ni'n disgwyl i bawb barchu a chynnal ein henw da.

Ein nod yw bod yn sefydliad arloesol a blaengar. Rydyn ni am i'n staff gydweithio â'i gilydd er mwyn sicrhau ein bod ni'n effeithlon, yn effeithiol ac yn ddefnyddiol.

Rydyn ni'n ei chymryd yn ganiataol y bydd ein staff yn hyfedr wrth reoli gweinyddiaeth bob dydd ac y byddant wedi datblygu sgiliau trefnu da. Felly mae diddordeb penodol gennym mewn staff sy'n gallu gweithio'n hyblyg gan ddefnyddio'u dychymyg i fynd i'r afael â'r sialensiau a fydd yn eu hwynebu – staff â'r fenter a'r egni i lewyrchu mewn amgylchedd gwaith prysur, ac sy'n cael boddhad o gyflawni targedau uchelgeisiol ac ymestynnol.

Yn ogystal, mae'r rôl yma'n gofyn am y wybodaeth, y profiad a'r nodweddion penodol canlynol. Caiff ymgeiswyr eu hasesu yn erbyn y meini prawf hanfodol a dymunol a bennir isod:

|  |  |  |
| --- | --- | --- |
|  | **Hanfodol** | **Dymunol** |
| **Gwybodaeth** | * Cyfarwydd ag egwyddorion llywodraethiant ac atebolrwydd * Dealltwriaeth o’r celfyddydau, addysg a / neu ddysgu creadigol yng Nghymru | * Dealltwriaeth o’r sector cyhoeddus, preifat ac elusennol yng Nghymru |
| **Sgiliau** | * Sgiliau gweinyddol a thechnoleg gwybodaeth datblygedig iawn |  |
| **Profiad** | * Profiad perthnasol ac amlwg o ddarparu gwasanaethau gweinyddol o safon * Profiad gyda phrosesu anfonebau ac archebion a goruchwylio taliadau * Profiad o ymchwilio i wybodaeth a rhoi cyngor i bartneriaid mewnol ac allanol * Profiad cryf ac amlwg o weinyddu mewn amgylchedd prosiect * Profiad o weithio mewn amgylchedd tîm | * Profiad o gynnal gwiriadau’r Gwasanaeth Datgelu a Gwahardd |
| **Nodweddion** | * Yn gallu cadw i fyny gyda pholisïau a mentrau newydd ac awgrymu gwelliannau * Yn gallu cyfleu ffeithiau a gwybodaeth sy’n ymwneud â materion a cheisiadau manwl * Yn gallu gweithio’n annibynnol a gweithio’n effeithiol o dan bwysau * Yn gallu cyfathrebu’n eglur, yn bwyllog ac yn ofalus * Yn hyderus, yn awdurdodol ac yn drefnus * Yn gallu blaenoriaethu a chynllunio eu gwaith eu hunain * Brwdfrydedd dros y celfyddydau ac addysg – yn enwedig yng Nghymru * Yn hyblyg ac yn barod i addasu i anghenion y tîm ledled Cymru wrth iddynt ddatblygu * Ymrwymiad i safonau uchel o ran gofal cwsmeriaid * Y gallu a'r parodrwydd i deithio ledled Cymru, y DU a/neu dramor yn achlysurol, ac i weithio oriau anghymdeithasol pan fo angen |  |
| **Y Gymraeg** | * Rhuglder yn y Gymraeg (ysgrifenedig a llafar) i o leiaf [Lefel 3](https://learnwelsh.cymru/media/3239/151217description_sgiliau.pdf) |  |